### | | | | --- | --- | | | | | --- | | **Byråd** 20. december 2016 Sagsnr. 710-2016-54107 Dok.nr. 710-2016-406873 Sagsbehandler DPAMAN | | 202.                Boligselskabet af 2014 - ophør af samarbejdsaftale mellem RandersBolig og DAB - Åbent

###

|  |  |
| --- | --- |
| Tidl. politisk behandling | BY, 25.11.14, pkt. 196, BY, 26. 05. 15, pkt. 64 |
| Forventet sagsgang | ØK, BY |
| Lovgrundlag | Almenboligloven |

###

**SAGENS INDHOLD**

Byrådet skal tage stilling til forslag fra Randers Kommune
vedrørende ophør af samarbejdsaftale mellem RandersBolig og Dansk Almennyttigt
Boligselskab (DAB).

I 2014 godkendte Favrskov Kommune og de øvrige
beliggenhedskommuner, Randers, [adresse], [adresse] og [adresse],
overdragelsen af boligafdelingerne i den konkursramte boligorganisation
Randersegnens Boligforening til en nyoprettet boligorganisation Boligselskabet
af 2014. I [adresse] har Boligselskabet af 2014 en afdeling (afdeling
167) på 33 boliger i Hadsten og [adresse]. Afdelingerne i Boligselskabet af 2014
får i 2018 mulighed for at vælge at flytte til en ny boligorganisation efter
eget valg.

I forbindelse med overdragelsen af afdelingerne til det nye
boligselskab, gav Landsbyggefonden tilsagn om helhedsplaner for afdelingerne.
Osvald Johnsen og overdragelsen af afdelingerne til Boligselskabet af 2014
blev tiltrådt af Landsbyggefonden og de 5 beliggenhedskommuner under
forudsætning af, at DAB i et samarbejde med RandersBolig forsat sikrede driften
af det nyetablerede boligselskab.

Samarbejdet mellem RandersBolig og DAB har været forudsat
at gælde frem til udgangen af 2018.

RandersBolig har imidlertid i den seneste årsberetning
offentliggjort, at de ikke ønsker at forlænge samarbejdet efter 2018.
Oplysningen fra RandersBolig har betydet, at DAB efterfølgende har meddelt, at
man ønsker at bringe samarbejdsaftalen med RandersBolig til ophør pr. 31.
december 2016 på grund af bristede forudsætninger.

**VURDERING**

Randers Kommune, som er tilsynsmyndighed i forhold til Boligselskabet
af 2014, har på den baggrund udarbejdet et forslag til løsning, hvor DAB ikke
længere indgår i et samarbejde med RandersBolig om administrationen af
Boligselskabet af 2014. Forslaget er udarbejdet i samarbejde med
Landsbyggefonden, DAB og RandersBolig.

Det foreslås at:

· Der
frem til 2018 indsættes en observatør fra DAB i Boligselskabet af 2014´s
bestyrelse. Observatøren deltager på samtlige bestyrelsesmøder med fuldstændig
indsigt i alle dokumenter og alt materiale og har taleret på bestyrelsesmøderne,
førend der træffes beslutninger. Herudover deltager Randers Kommunes advokat i
bestyrelsesmøderne i RandersBolig i det første halvår af 2017.

· Der
frem til 2018 afholdes kvartalsvise møder mellem tilsynet i Randers Kommune og
RandersBoligs direktør samt bestyrelsesformand .

· Kommunerne
og Landsbyggefonden ligeledes får mulighed for kunne trække på assistance fra
Kuben Management. Kuben Management fungerer i forvejen som
”byggeforretningsfører” i flere af boligselskabets afdelinger.

Herudover har Byrådet i
Randers Kommune besluttet, at Tilsynet i Randers Kommune kvartalsvist
orienterer økonomiudvalget i Randers Kommune om udviklingen i RandersBolig.
Samtidig arrangeres der et årligt temamøde for Byrådet i Randers Kommune. DAB
deltager på mødet i 2017.

Ud fra dialogen med RandersBolig vil Randers Kommune løbende
evaluere de foretagne tiltag.

Det er en forudsætning, at alle 5 kommuner og
Landsbyggefonden kan tiltræde løsningsforslaget vedrørende Boligselskabet af
2014.

Byrådene i Randers og [adresse] har i november
2016 godkendt forslaget til løsning. De øvrige beliggenhedskommuner har på et
administrativt møde tilkendegivet, at de indstiller samme forslag til løsning
som Landsbyggefonden og Randers Kommune.

**ØKONOMI**

Ændringen i samarbejdet har ingen økonomiske konsekvenser.

**INDSTILLING**

Direktøren for Job og Økonomi indstiller til Byrådet:

1.    At løsningsforslag fra Randers Kommune godkendes med
forbehold for, at de øvrige kommuner tiltræder løsningen.

**BESLUTNING**

***Økonomiudvalget, 13. december 2016:***

Fraværende:Arne Lauritsen

Indstilles godkendt.